CELEX: 32022R0557
Language: lt
Date: 2022-04-01 00:00:00
Title: Komisijos įgyvendinimo reglamentas (ES) 2022/557 2022 m. balandžio 1 d. dėl tam tikrų prekių klasifikavimo Kombinuotojoje nomenklatūroje

2022 4 7   
               
               
                  LT
               
               
                  Europos Sąjungos oficialusis leidinys
               
               
                  L 108/16
               
            
         KOMISIJOS ĮGYVENDINIMO REGLAMENTAS (ES) 2022/557
         2022 m. balandžio 1 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. balandžio 1 d.
            
               
                  Komisijos vardu
               
               Gerassimos THOMAS
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1)
                                 
                                 
                                    Baltyminga frakcija, gauta iš žirnių miltų atskyrus baltymingą frakciją ir krakmolingą frakciją, pateikiama smėlio spalvos smulkių miltelių arba granulių pavidalu, mažuose (15–20 kg) arba dideliuose (500–1 000  kg) maišuose.
                                    Produktas pasižymi šiomis analitinėmis savybėmis (sausosios medžiagos kiekis):
                                    
                                                —
                                             
                                             
                                                7,4 % krakmolo,
                                             
                                          
                                                —
                                             
                                             
                                                54 % baltymų.
                                             
                                          Produktas gaminamas iš džiovintų žirnių (Pisum sativum), kuriuos nuplovus, išlukštenus ir sumalus gaunami žirnių miltai. Po to centrifugavimo separatoriuje miltai atskiriami į baltymingą frakciją ir krakmolingą frakciją. Po šio proceso baltyminga frakcija paliekama miltelių pavidalo arba aglomeruojama į granules.
                                    Produktas atpažįstamas ir naudojamas tik gyvūnų pašarui.
                                 
                              
                     
                        2309 90 31 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 23 skirsnio 1 pastaba ir KN kodus 2309 , 2309 90  ir 2309 90 31  atitinkančiais prekių aprašymais.
                        Dėl frakcionavimo centrifugavimo separatoriuje produktas praranda pagrindines pirminės medžiagos savybes. Todėl jis nepriskirtinas nei 1106  pozicijai kaip džiovintų ankštinių daržovių miltai, nei 2005 pozicijai kaip toliau paruoštas augalinis produktas.
                        Produktas taip pat nepriskirtinas 2302  pozicijai, nes jis nelaikytinas ankštinių augalų sijojimo, malimo arba kito apdorojimo liekanomis (žr. Suderintos sistemos paaiškinimų 2302  pozicijos paaiškinimų C punktą). Produktas specialiai pagamintas iš žirnių miltų. Jis toliau perdirbamas ir naudojamas tik gyvūnų pašarui (taip pat žr. Suderintos sistemos paaiškinimų 23 skirsnio paaiškinimų bendrąsias nuostatas).
                        Todėl produktas klasifikuotinas kaip kitas gyvūnų pašarams naudojamas produktas, kurio sudėtyje krakmolas sudaro mažiau kaip 10 % masės, ir jam priskirtinas KN kodas 2309 90 31 .
                     
                  
                        
                                    2)
                                 
                                 
                                    Krakmolinga frakcija, gauta iš žirnių miltų atskyrus baltymingą frakciją ir krakmolingą frakcija, pateikiama smėlio spalvos smulkių miltelių arba granulių pavidalu, nefasuota arba dideliuose maišuose (25–1 000  kg).
                                    Produktas pasižymi šiomis analitinėmis savybėmis (sausosios medžiagos kiekis):
                                    
                                                —
                                             
                                             
                                                73 % krakmolo,
                                             
                                          
                                                —
                                             
                                             
                                                13 % baltymų.
                                             
                                          Produktas gaminamas iš džiovintų žirnių (Pisum sativum), kuriuos nuplovus, išlukštenus ir sumalus gaunami žirnių miltai. Po to centrifugavimo separatoriuje miltai atskiriami į baltymingą frakciją ir krakmolingą frakciją. Po šio proceso krakmolinga frakcija paliekama miltelių pavidalo arba aglomeruojama į granules.
                                    Produktas atpažįstamas ir naudojamas tik gyvūnų pašarui.
                                 
                              
                     
                        2309 90 51 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 23 skirsnio 1 pastaba ir KN kodus 2309 , 2309 90  ir 2309 90 51  atitinkančiais prekių aprašymais.
                        Dėl frakcionavimo centrifugavimo separatoriuje produktas praranda pagrindines pirminės medžiagos savybes. Todėl jis nepriskirtinas nei 1106  pozicijai kaip džiovintų ankštinių daržovių miltai, nei 2005  pozicijai kaip toliau paruoštas augalinis produktas.
                        Produktas taip pat nepriskirtinas 2302  pozicijai, nes jis nelaikytinas ankštinių augalų sijojimo, malimo arba kito apdorojimo liekanomis (žr. Suderintos sistemos paaiškinimų 2302  pozicijos paaiškinimų C punktą). Produktas specialiai pagamintas iš žirnių miltų. Jis toliau perdirbamas ir naudojamas tik gyvūnų pašarui (taip pat žr. Suderintos sistemos paaiškinimų 23 skirsnio paaiškinimų bendrąsias nuostatas).
                        Todėl produktas klasifikuotinas kaip kitas gyvūnų pašarams naudojamas produktas, kurio sudėtyje krakmolas sudaro daugiau kaip 30 % masės, ir jam priskirtinas KN kodas 2309 90 51 .